Høringssvar til ny kommunal forskrift om vannscooter

Jeg vil takke for muligheten til å komme med høringssvar til den nye foreslåtte forskriften.

I henhold til Havne- og farvannslovens §9 har kommunen forvaltningsansvar og myndighet innenfor kommunegrensen, med mindre havneloven sier noe annet. I henhold til §7, andre ledd i samme lov er myndighet og forvaltningsansvar for hovedled og biled hos departementet. I henhold til Kartverkets kart, er Vestfjorden, Træla og Vrengensundet hovedled eller biled. (Se kartutsnitt for oversikt over hovedled og biled hentet fra Kystverkets kart over leder).

I henhold til den foreslåtte midlertidige forskriften er det havnelovens §14 første ledd og §42 første ledd som benyttes som hjemmel, men havneloven har ikke gitt kommunene myndighet til å fastsette forskrift for ledene.

Basert på dette stiller jeg spørsmål ved kommunens myndighet/hjemmel til å forby vannscooter i ledene.

Kartdata er hentet fra: <https://kartkatalog.geonorge.no/metadata/kystverket/kystinfo-farledsforskrift/5ea430a8-989f-4b24-ac6f-e57fca705466>

Mvh

Lars Åge Kamfjord

Strengsdalsveien 2B, 3140 Nøtterøy

